CELEX: 62011CN0615
Language: sk
Date: 2011-11-29 00:00:00
Title: Vec C-615/11 P: Odvolanie podané 29. novembra 2011 : Európska komisia proti rozsudku Všeobecného súdu (piata komora) z  29. septembra 2011 vo veci T-442/07, Ryanair Ltd/Európska komisia, ktorú podporuje Air One SpA

3.3.2012   
            
            
               SK
            
            
               Úradný vestník Európskej únie
            
            
               C 65/4
            
         Odvolanie podané 29. novembra 2011: Európska komisia proti rozsudku Všeobecného súdu (piata komora) z 29. septembra 2011 vo veci T-442/07, Ryanair Ltd/Európska komisia, ktorú podporuje Air One SpA
   (Vec C-615/11 P)
   2012/C 65/08
   Jazyk konania: angličtina
   
      Účastníci konania
   
   
      Odvolateľka: Európska komisia (v zastúpení: L. Flynn, D. Grespan, S. Noë, splnomocnení zástupcovia)
   
      Ďalší účastníci konania: Ryanair Ltd, Air One SpA
   
      Návrhy odvolateľky
   
   
               —
            
            
               zrušiť rozsudok Všeobecného súdu (piata komora) z 29. septembra 2011, oznámený Komisii 30. septembra 2011, vo veci T-442/07, Ryanair Ltd/Európska komisia, v rozsahu, v akom ním bolo rozhodnuté, že Komisia Európskych spoločenstiev si nesplnila povinnosti, ktoré je vyplývajú zo Zmluvy ES, keď neprijala rozhodnutie v súvislosti s prevodom 100 zamestnancov spoločnosti Alitalia, oznámeným v liste zo 16. júna 2006,
            
         
               —
            
            
               zamietnuť žalobu, ktorou sa žalobca domáhal vyhlásenia nečinnosti Komisie Európskych spoločenstiev tým, že neprijala rozhodnutie v súvislosti s prevodom 100 zamestnancov spoločnosti Alitalia, oznámeným v liste zo 16. júna 2006, ktorý jej zaslala spoločnosť Ryanair Ltd,
            
         
               —
            
            
               zaviazať Ryanair Ltd na náhradu trov konania,
            
         
               —
            
            
               alebo subsidiárne,
               
                           —
                        
                        
                           vrátiť vec Všeobecnému súdu na ďalšie konanie a
                        
                     
                           —
                        
                        
                           rozhodnúť, že o trovách prvostupňového a odvolacieho konania sa rozhodne neskôr.
                        
                     
         
      Odvolacie dôvody a hlavné tvrdenia
   
   Odvolateľka tvrdí, že napadnutý rozsudok má byť zrušený z týchto dôvodov:
   
               —
            
            
               Nesprávny výklad článku 10 ods. 1 a článku 20 ods. 2 nariadenia (ES) č. 659/1999 (1). Všeobecný súd sa dopustil nesprávneho právneho posúdenia pri stanovení kritérií, na základe ktorých sa určuje, či Komisia mala k dispozícii informácie alebo sťažnosť týkajúce sa údajnej protiprávnej pomoci.
            
         
               —
            
            
               Nesprávne právne posúdenie listu spoločnosti Ryanair zo 16. júna 2006. Všeobecný súd dospel k záveru, že Komisii bola doručená sťažnosť alebo informácie týkajúce sa údajnej protiprávnej pomoci formou listu zo 16. júna 2006. Komisia uvádza, že týmto záverom sa Všeobecný súd dopustil nesprávneho právneho posúdenia, pretože tento list nesprávne posúdil.
            
         
               —
            
            
               Nesprávne právne posúdenie Všeobecného súdu pri určení, či bola Komisia na účely článku 232 ES povinná konať s odkazom na požiadavky článku 20 ods. 2 nariadenia (ES) č. 659/1999.
            
         
      (1)  Nariadenie Rady (ES) č. 659/1999 z 22. marca 1999 ustanovujúce podrobné pravidlá na uplatňovanie článku 93 Zmluvy o ES (Ú. v. ES L 83, s. 1; Mim. vyd. 08/001, s. 339).